Lemegeton

**Lemegeton** ili **Manji ključ kralja Salomona** (lat. *Lemegeton Clavicula Salomonis*) je grimorij nastao verojatno u 17. stoljeću. Autor je nepoznat, a samo delo atributirano je židovskom kralju Salomonu, čije ime se veže uz još neka dela iz područja magije i okultnog.

Ovaj grimorij daje popis, opis i karakteristike sedamdeset i dva demona koje je kralj Salomon zarobio u bronzano bure zapečačeno svojim pečatom i natjerao ih da mu služe. Popis demona oslanja se na starija dela iz oblasti demonologije, primjerice na popis Johanna Weyera, 16. veka.

Crowley i Mathers preveli su Lemegeton, točnije njegovu prvu knjigu, na engleski, 1904. godine.

## Historija

Manji ključ kralja Salomona datira se u 17. veku i taj hronološki okvir uzima se kao period u kojem je konačno definisan ustroj i sadržaj same knjige. Nasuprot tome, većina materijala sadržanog u tekstovima može se pronaći u ranijim rukopisima od kojih neki sežu u 14. stoljeće, pa čak i u raniji srednjovjekovni period.

## Knjige

Manji Ključ kralja Salomona podijeljen je u pet knjiga koje zajedno sačinjavaju cjelinu. Ne smije ga se miješati s drugim poznatim magijskim spisom istoga imena.

### Goecija ili Ars Goetia

Prva knjiga je Knjiga Zlih duhova, zvana *Goecija* u kojoj se opisuje kako je kralj Salomon prizvao i potom zarobio zle duhove u brončanu bačvu zapečačenu magičnim simbolima i natjerao ih da mu služe. Knjiga sadrži opis i karakteristike sedamdeset i dva demona i daje uputstva kako ih prizvati.

Goecija daje i sedamdeset i dva pečata čija uporaba u magičnim ritualima služi za prizivanje i kontrolu nad svakim od demona. Popis demona u Goeciji prilično je podudaran s onim kojeg je zapisao Johann Weyer 1563. godine u *[[De Praestigiis Daemonum]]*, dodatku njegova djela *[[Pseudomonarchia Daemonum]]*.

#### Popis sedamdeset i dva demona

Ovdje je priložen popis sedamdeset i dva demona *Goecije* poredanih po redosljedu koji se razlikuje od sličnog koji je napisao Johann Weyer u svom djelu *Pseudomonarchia Daemonum*:



1. kralj Bael
2. vojvoda Agares
3. princ Vassago
4. markiz Samigina
5. predsjednik Marbas
6. vojvoda Valefor
7. markiz Amon
8. vojvoda Barbatos
9. kralj Paimon
10. predsjednik Buer
11. vojvoda Gusion
12. princ Sitri
13. kralj Beleth
14. markiz Leraje
15. vojvoda Eligos
16. vojvoda Zepar
17. grof/predsjednik Botis 
18. vojvoda Bathin 
19. vojvoda Saleos 
20. kralj Purson 
21. grof/predsjednik Marax 
22. grof/princ Ipos 
23. vojvoda Aim 
24. markiz Naberius


25. grof/predsjednik Glasya-Labolas
26. vojvoda Bune 
27. markiz/Count Ronové 
28. vojvoda Berith 
29. vojvoda Astaroth 
30. markiz Forneus 
31. predsjednik Foras 
32. kralj Asmoday 
33. princ/predsjednik Gäap 
34. grof Furfur 
35. markiz Marchosias 
36. princ Stolas 
37. markiz Phenex 
38. grof Halphas 
39. predsjednik Malphas 
40. grof Räum 
41. vojvoda Focalor 
42. vojvoda Vepar 
43. markiz Sabnock 
44. markiz Shax 
45. kralj/grof Viné 
46. grof Bifrons 
47. vojvoda Vual 
48. predsjednik Häagenti 


49. vojvoda Crocell 
50. vitez Furcas 
51. kralj Balam 
52. vojvoda Alocer 
53. predsjednik Caim 
54. vojvoda/grof Murmur 
55. princ Orobas 
56. vojvoda Gremory 
57. predsjednik Ose 
58. predsjednik Amy 
59. markiz Orias 
60. vojvoda Vapula 
61. kralj/predsjednik Zagan 
62. predsjednik Valac 
63. markiz Andras 
64. vojvoda Haures 
65. markiz Andrealphus 
66. markiz Cimeies 
67. vojvoda Amdusias 
68. kralj Belial 
69. markiz Decarabia 
70. princ Seere 
71. vojvoda Dantalion 
72. grof Andromalius 


### Theurgia Goetia

Druga knjiga naziva se *Theurgia Goetia* i sadrži popis Zračnih Duhova, bilo zlih ili dobrih. U ovoj knjizi daje se popis trideset i jednog vladajućeg Zračnog duha zajedno s načinima kako se zaštiti od njih, imenima njima podređenih duhova, molitvama za njihovo prizivanje i njihovim osobinama.

Sadržaj druge knjige ima podudarnosti sa *Steganographijom* Johanna von Tritheima iz 16. stoljeća, iako u potonjoj nedostoju magični pečati duhova.

### Ars Paulina

Treća knjiga *Ars Paulina* (Pavlovo umijeće) dobila je naziv prema Apostolu Pavlu, no autorstvo se pripisuje Salomonu. Prema legendi, Pavao je uznesen na treće nebo gdje je "čuo neizrecive riječi koje čovjeku nije slobodno govoriti (2 Kor 12,2-4).

Knjiga je bila poznata još u srednjem vijeku, ali je sudeći po tekstu konačnu redakturu dobila u 17. stoljeću. U prvom dijelu bavi se Duhovima (anđelima) svakog sata u danu, njihovim pečatima, karakteristikama i slugama, te odnosima tih Duhova sa sedam planeta poznatih u to vrijeme. Drugi dio bavi se Duhovima kojima je dodijeljen svaki od stupnjeva Zodijaka i svaki od sati u danu, a na osnovu toga ih se zaziva ovisno o astrološkoj situaciji i dobu dana. Također, bavi se odnosom Duhova s četiri osnovna elementa (Vatra, Zemlja, Voda i Zrak), te njihovim imenima i pečatima.

### Ars Almadel

Četvrta knjiga Legemetona nosi ime *Ars Almadel*. Ova knjiga daje instrukcije kako izraditi voštanu ploču s ucrtanim zaštitnim simbolima. Također, daju se upute kako prizvati anđele i kakvu im je vrstu pitanja dozvoljeno postaviti. Nadalje, sadrži molitve, koje sačinjavaju mješavinu kabalističkih i magijskih riječi, kao i naputke kako koristiti te molitve.

### Ars Notoria

*Ars notoria* je srednjovjekovni grimorij čiji se najstariji latinski rukopisi datiraju u 13. stoljeće, a moguće je da su i stariji.

Prema nekim izvorima, peta knjiga Lemegetona zapravo nosi naziv *Ars Nova* i predstavlja zasebnu knjigu Lemegetona, budući da postoje rukopisi i izdanja Lemegetona koja sadržavaju samo prve četiri knjige, dok je Ars Notoria bila pridodana jednoj verziji Lemegetona kao dodatak.

## Napomene


## Literatura
* *Crowley, Aleister, Knjiga Goecija kralja Solomona, Beograd, 2008.* (elektronsko izdanje)
* *[[Biblija|Biblija, Sveto pismo Starog i Novog Zavjeta]], Hrvatsko biblijsko društvo, Zagreb, 2007.* 

## Povezano
* Ključ kralja Salomona

## Vanjske veze
* Mali Ključ kralja Salomona - knjiga prva 
* Knjiga ceremonijalne magije A. E. Waita 
* Goetia 
* Svih pet knjiga Lemegetona u pdf formatu